**Bruksvilkår for bruk av Dr. Who**

1. **Om applikasjonen**

Dr. Who er et testverktøy for bruk i e-reseptkjeden. Det kan sende meldinger til de ulike webtjenestene i Reseptformidleren (Rekvirent, Utleverer, Nettapotek og Helsenorge), samt til SFM (Sentral Forskrivningsmodul).

Meldinger til Reseptformidleren er xml-basert, mens meldinger til SFM er json-basert. Verktøyet gir tester stor frihet til å sende inn hva man ønsker, men inneholder også noe forretningslogikk som forenkler testing (f.eks funksjonalitet for apotek og multidoseapotek, samt enkel EPJ-funksjonalitet mot SFM).

Verktøyet har også støtte for automatiske tester, både mot Reseptformidleren og SFM.

1. **Brukere av applikasjonen**

Primærbrukergruppen for applikasjonen er alle ansatte i Norsk Helsenett (NHN) som har behov for å teste e-resept. Sekundærbrukergruppen er alle eksterne integrerende aktører som har behov for å teste e-resept.

1. **NHN sitt ansvar**

Dr. Who leveres kostnadsfritt sammen med en miniveileder.

Support og endringsønsker kan bestilles på oppdragsbasis per time til enhver tid gjeldene sats. Alle henvendelser knyttet til bestilling av Dr. Who, forespørsler om bestilling av endring eller support sendes per e-post til [kundesenter@nhn.no](mailto:kundesenter@nhn.no). NHN vil behandle innkommende forespørsler fortløpende, men har ingen SLA på henvendelser som angår Dr. Who.

1. **Brukere av applikasjonens ansvar**

Brukere benytter verktøyet på eget ansvar, og plikter selv å sette seg inn i hvordan verktøyet skal installeres og benyttes. Kunnskap om e-resept vil være en fordel når man skal ta Dr. Who i bruk.

Ved ønske om funksjonell support, teknisk support eller endringsønsker knyttet til Dr. Who skal bruker sende en forespørsel per e-post til [kundesenter@nhn.no](mailto:kundesenter@nhn.no).